Fridrich Daniel Šimko

Fridrich Daniel Šimko (* 5. apríl 1796, Podlužany – † 1. december 1867, Bratislava) bol slovenský teológ, vysokoškolský pedagóg.

Životopis 
Jeho otec bol Štefan Šimko a matka Mária Kristína rod. Hoffmannová. Študoval v Uhrovci, v Banskej Bystrici, v Šoproni, na evanjelický lýceu v Bratislave a na teologickej fakulte vo Viedni, 1853 doktor teológie. V rokoch 18261864 prednášal protestantskú teológiu na univerzite vo Viedni. Vlastnil rozsiahlu zbierku starožitností (asi 1 000 predmetov a 11 000 mincí) a kníh (12 584 zväzkov), ktorá obsahovala množstvo egyptských starožitností. Zbierky odkázal evanjelickému lýceu v Bratislave. Publikačne činný, venoval sa teológii, numizmatike a archeológii. Roku 18511852 a 18601862 dekan teologickej fakulty vo Viedni.

Literatúra 
 Slovenský biografický slovník

Externé odkazy 
 
Záznam o narodení a krste v matrike – evanjelická farnosť Podlužany; pokrstený ako Fridericus Daniel Schimko

Slovenskí vysokoškolskí pedagógovia
Slovenskí teológovia
Slovenskí zberatelia
Osobnosti z Podlužian (okres Bánovce nad Bebravou)